**प्रेस-नोट**

भिवानी, 30 जुलाई, 2020 : हरियाणा मुक्त विद्यालय की सैकेण्डरी एवं सीनियर सैकेण्डरी (सी.टी.पी. , रि-अपीयर, अंक सुधार एवं अतिरिक्त विषय) परीक्षा सितम्बर-2020 के लिए आवेदन बोर्ड की वैबसाईट [www.bseh.org.in](http://www.bseh.org.in) पर दिए गए लिंक पर 04 अगस्त, 2020 से लाईव होंगे।

 यह जानकारी देते हुए हरियाणा विद्यालय शिक्षा बोर्ड के अध्यक्ष डॉ० जगबीर सिंह एवं सचिव श्री राजीव प्रसाद, ह.प्र.से. ने आज यहाँ जारी एक प्रेस वक्तव्य में बताया कि जो परीक्षार्थी हरियाणा मुक्त विद्यालय सैकेण्डरी परीक्षा सितम्बर-2020 के लिए सी.टी.पी. एवं अतिरिक्त विषय के लिए आवेदन करना चाहते हैं वे बिना विलम्ब शुल्क 04 अगस्त से 23 अगस्त तक फीस 950/- रू., 100/- रू. विलम्ब शुल्क सहित 24 अगस्त से 30 अगस्त तक कुल फीस 1050/- रू., 300/- रू. विलम्ब शुल्क सहित 31अगस्त से 06 सितम्बर तक कुल फीस 1250/- रू. तथा 1000/-रू. विलम्ब शुल्क सहित 07 सितम्बर से 13 सितम्बर, 2020 तक कुल फीस 1950/- रू. के साथ कर सकते हैं। इसके अतिरिक्त रि-अपीयर एवं अंक सुधार कैटेगरी परीक्षार्थी ऑनलाईन आवेदन बिना विलम्ब शुल्क 04 अगस्त से 23 अगस्त तक फीस 850/- रू., 100/- रू. विलम्ब शुल्क सहित 24 अगस्त से 30 अगस्त तक कुल फीस 950/- रू., 300/- रू. विलम्ब शुल्क सहित 31 अगस्त से 06 सितम्बर तक कुल फीस 1150/- रू. तथा 1000/- रू. विलम्ब शुल्क सहित 07 सितम्बर से 13 सितम्बर,2020 तक कुल फीस 1850/- रू. के साथ कर सकते हैं।

उन्होंने बताया कि सीनियर सैकेण्डरी परीक्षा सितम्बर-2020 के लिए सी.टी.पी. एवं अतिरिक्त विषय के लिए आवेदन बिना विलम्ब शुल्क 04 अगस्त से 23 अगस्त तक फीस 1000/- रू., 100/- रू. विलम्ब शुल्क सहित 24 अगस्त से 30 अगस्त तक कुल फीस 1100/- रू., 300/- रू. विलम्ब शुल्क सहित 31अगस्त से 06 सितम्बर तक कुल फीस 1300/- रू. तथा 1000/- रू. विलम्ब शुल्क सहित 07 सितम्बर से 13 सितम्बर,2020 तक कुल फीस 2000/- रू. के साथ कर सकते हैं। इसके अतिरिक्त रि-अपीयर एवं अंक सुधार कैटेगरी परीक्षार्थी ऑनलाईन आवेदन बिना विलम्ब शुल्क 04 अगस्त से 23 अगस्त तक फीस 1000/- रू., 100/- रू. विलम्ब शुल्क सहित 24 अगस्त से 30 अगस्त तक कुल फीस 1100/- रू., 300/- रू. विलम्ब शुल्क सहित 31 अगस्त से 06 सितम्बर तक कुल फीस 1300/- रू. तथा 1000/- रू. विलम्ब शुल्क सहित 07 सितम्बर से 13 सितम्बर,2020 तक कुल फीस 2000/- रू. के साथ कर सकते हैं।

 बोर्ड सचिव ने बताया कि सैकेण्डरी/सीनियर सैकेण्डरी विद्यालयी परीक्षा में अनुत्तीर्ण/कंपार्टमेंट प्राप्त करने वाले जिन परीक्षार्थियों द्वारा परीक्षा उत्तीर्ण नहीं की गई तथा परीक्षा के सभी अंतिम अवसर समाप्त हो चुके हैं, ऐसे परीक्षार्थी अंतिम अवसर समाप्त होने के पश्चात् दो वर्ष के अन्दर-अन्दर सी.टी.पी. (क्रेडिट ट्रांसफर पॉलिसी) में प्रवेश ले सकते हैं तथा जिन परीक्षार्थियों द्वारा हरियाणा मुक्त विद्यालय की सैकेण्डरी/सीनियर सैकेण्डरी परीक्षा के लिए पूर्ण विषयों (फ्रैश) में पंजीकरण करवाया था और निर्धारित अवसरों में उन द्वारा परीक्षा उत्तीर्ण नहीं की गई तथा उस परीक्षा में बैठने के सभी अंतिम अवसर समाप्त हो चुके हैं, ऐसे परीक्षार्थी अंतिम अवसर समाप्त होने के पश्चात् नियमानुसार लगातार तीन वर्ष के अन्दर-अन्दर सी.टी.पी. (क्रेडिट ट्रांसफर पॉलिसी) में प्रवेश ले सकते हैं।

 उन्होंने आगे बताया कि केवल अतिरिक्त विषय के लिए आवेदन करने वाले छात्र अपनी ऑनलाईन आवेदन की हार्ड कॉपी एवं पास प्रमाण-पत्र की सत्यापित कापी दस्ती/पंजीकृत डाक द्वारा सहायक सचिव (मुक्त विद्यालय), हरियाणा विद्यालय शिक्षा बोर्ड, हांसी रोड़, भिवानी-127021 पर भिजवाना सुनिश्चित करें, अन्यथा अनुक्रमांक जारी नहीं किया जायेगा। इसके अतिरिक्त परीक्षार्थी द्वारा ऑनलाईन आवेदन में जिस दस्तावेज के आधार पर आवेदन किया गया है उस दस्तावेज को स्कैन करते हुए आवेदन के साथ अपलोड करवाना अनिवार्य होगा।

 बोर्ड सचिव ने बताया कि ऑनलाईन आवेदन करते समय परीक्षार्थी द्वारा सभी प्रविष्टियाँ सही/ठीक दर्ज की जाए, फोटो रंगीन व साईज 50 से 80 KB तथा हस्ताक्षर का साईज 20 से 30 KB के बीच स्कैंन किया जाना अनिवार्य है। उन्होंने कहा कि परीक्षार्थी समय रहते ऑनलाईन आवेदन करना सुनिश्चित कर लें। ऑनलाईन आवेदन करने के सम्बन्ध में किसी प्रकार की तकनीकी खराबी के कारण समय पर आवेदन न करने की अवस्था में किसी परीक्षार्थी को समय की छूट नही दी जाएगी। ऑनलाईन आवेदन करते समय किसी प्रकार की कठिनाई आने पर बोर्ड वैबसाईट [www.bseh.org.in](http://www.bseh.org.in) पर दी गई ई-मेल/हैल्पलाईन नं0 01664-254300, 254308 एवं 254309 पर समाधान हेतु सम्पर्क कर सकते हैं।